**Chic blagdanski lookovi za cijelu obitelj**

I božićni ručak kod kuće može biti stylish

Božićni ručak jedan je od najvažnijih trenutaka ovog omiljenog blagdana, naravno, odmah nakon otvaranja darova i postavljanja ukrasa. I dok neki odlaze k obitelji i prijateljima na druženje, drugi pak ostaju u toplini vlastitih domova. Iako će ovu drugu skupinu udobnost vlastita prostora ponukati da cijeli dan provedu u ležernoj odjeći, bez obzira na to dočekuju li goste, nije naodmet malo se dotjerati i tako učiniti ovu prigodu još posebnijom. Čak i ako se oko stola okupljaju samo ukućani, prigodni i skladni outfiti promijenit će dojam cijelog dana. Uostalom, nikad ne znate kad će se na vratima pojaviti čestitari koje možda i niste očekivali.

Roditeljima je na ovaj dan najbitnija udobnost. Kuhanje, pospremanje, posluživanje, igranje s djecom i brojne druge dnevne aktivnosti zahtijevaju komfor. Ipak, ova prigoda traži stylish kombinaciju koja će odisati stilom i elegancijom. Srećom po brojne žene koje i inače preferiraju balans između stila i praktičnosti, takvi su komadi i dalje među najtraženijima, što ponuda trgovina vrlo dobro prati. Pulover od tankog pletiva i hlače od samta u istom tonu pun su pogodak koji ćete vrlo jednostavno spojiti s omiljenim kućnim papučama. A prema potrebi, pri kraju dana preko svega možete prebaciti predimenzionirani kardigan. Tate blagdane najviše vole koristiti za zabavu s djecom, pa će maštovit božićni džemper biti odličan odabir za božićni outfit. Uz njega će ići baš svaki donji komad, traperice ili casual hlače - izbor će najviše uvjetovati tatin ukus. Naravno, i njegov će look upotpuniti papuče, možda čak i one koje su se krile ispod omota od ukrasnog papira.

*Krema za tuširanje, L'Occitane, 120,50 kn (15,99 €); naušnice, Mango, 99,90 kn (13,26 €); papuče, Oysho, 195,80 kn (25,98 €); dolčevita, Mango, 349,90 kn (46,44 €); hlače Jake's, Peek & Cloppenburg, 599 kn (79,90 €); kardigan, Gant, 2260,35 kn (300 €)*

*Papuče UGG, Office Shoes, 839 kn (110,03 €); hlače, H&M, 225,96 kn (29,99 €); remen, Mango, 249,90 kn (33,17 €); miris Eau des Baux edt 75 ml, L'Occitane, 433,70 kn (57,56 €); pulover McNeal, Peek & Cloppenburg, 459,95 kn (61,05 €); sat Galileo, Watch Centar, 1281 kn (170,02 €)*

Veliki broj djevojčica obožava posebne prigode u kojima se mogu dodatno dotjerati. Zato će i za božićni ručak s oduševljenjem slagati svoju svečanu kombinaciju. *Wide leg* hlače ili traperice sigurno će joj biti prvi odabir, a uz njih će upariti bijelu košuljicu s balon-rukavima. A kako bi bila baš kao mama, pri ruci će imati i kardigan koji će prebaciti preko bluze kad malo zahladi. Dječaci će, kao i tate, za sebe odabrati blagdanski pulover koji će nositi uz hlače. No, za razliku od odraslih, oni će čaroliju Božića prenijeti i na druge komade, pa će u outfit uklopiti šarene čarape s omiljenim motivima. Naravno, mališani će svoje outfite zaokružiti modnim dodacima tipičnima za ovo doba godine. Okviri za naočale u obliku omiljenog soba i crveni obruč za kosu s voljenim Djedicom bit će njihova fashion točka na „i“.

*Traperice, OVS, 209,95 kn (27,87 €); obruč za kosu, Mango, 79,90 kn (10,60 €); košulja, Mango, 119,90 kn (15,91 €); papuče, Zara, 120,15 kn (15,95 €); kardigan, H&M, 173,22 kn (22,99 €); naušnice, Zlatarna Dodić, 440,77 kn (58,50 €)*

*Remen, C&A, 52,67 kn (6,99 €); naočale, H&M, 52,67 kn (6,99 €); pulover, H&M, 75,27 kn (9,99 €); čarape, Zara, 45,90 kn (6,09 €); hlače, Mango, 139,90 kn (18,57 €); papuče, Froddo, 168 kn (22,30 €)*

Foto: Pexels i press